

La desigualtat econòmica segueix fora de control. En 2019, els 2.153 milmilionaris que hi ha al món posseïen més riquesa que 4.600 milions de persones, mentre que 735 milions de persones viuen encara en situació de pobresa extrema.

Aquesta enorme bretxa és conseqüència d'un sistema econòmic fallit, deshumanitzat i patriarcal, que permet l'acumulació del poder i de la riquesa en mans d'una elit, a costa, moltes vegades, de la vulneració de drets de les persones, especialment de les dones i nenes. Aquest creixement desigual i desenfrenat és insostenible, soscava els esforços per reduir la pobresa, vulnera drets i fa impossible que visquem respectant els límits mediambientals del nostre planeta.

Aquest és el rerefons del debat que ens oferiran **Cristina Rovira**, llicenciada en Ciències Polítiques per l’UPF i especialitzada a l’Institut de gènere de la London School of Economics, en gènere, polítiques publiques i desigualtats, que treballa a Oxfam Intermón en programes de reducció de les desigualtats, i **David Fernàndez**, periodista, polític, que ha estat diputat al Parlament de Catalunya, i persona profundament lligada als moviments socials i al cooperativisme.

Això serà a l’**Ateneu Santcugatenc** el dimarts **18 de febrer a les 19.00** h.

Us hi esperem!